
10 ANYS DE BURXA 

la burxa ha fet 10 anys i per celebrar-ho 
hem renovat la imatge del periòdic amb 
aquesta nova supermaqueta. la burxa és 
possible gràcies a la col·laboració de 
molta gent i per felicitar-nos hem organit¬ 
zat un sopar popular el dia 19 d’abril. 

Els esplais i caus de 
Sants ‘es planten’ 



Plantada davant de la seu del Districte de Sants-Montjuïc. CAMPANYA ENS PLANTEM 


Els agrupaments i esplais de Sants te¬ 
nien previst fer una activitat innova¬ 
dora: una acampada nocturna al parc 


de l’Espanya Industrial per al 12 d’a¬ 
bril. Recentment, però, han rebut la 
negativa del Districte per dur-la a 


terme. Tot i això, les entitats de lleure 
no s’han aturat, ja que estan repen¬ 
sant la jornada mobilitzant-se per rei¬ 


vindicar la figura dels i les educadores 
en el lleure. 

Pàgina 3 


Jordi-Joan 
Alsina i Canudas 



Entrevista a l’autor del llibre 
Gastronomia, festes i tradicions 
a Catalunya 


En moviment _ 

El dret 

universal al vot, 
incomplert 

PÀGINA 9 

Un 10% de la ciutadania no va poder 
participar en les últimes eleccions 
generals. La immigració, treballa, paga 
els impostos, té els seus deures i les se¬ 
ves obligacions, pero se’ls nega un dret 
bàsic de tota democràcia, el dret de vot. 

Cultura 

I si decreixem? 

PÀGINA 10 

La Fira de Sensibilització per la Trans¬ 
formació Social oferí un marc per 
repensar la realitat i proposar una 
desmaterialització de la felicitat per tal 
que el planeta no es consumeixi. 

El mostrador 

‘Som lo que 
sembrem’ 

PÀGINA 10 

S’endega una iniciativa legislativa 
popular per frenar el cultiu de transgè- 
nics a Catalunya, que durarà 120 dies. 
En aquest període es recolliran firmes 
per donar suport a una proposició de 
llei que serà duta al Parlament. 

Sentiment, 
compromís i acció! 


PAGINES CENTRALS 

Presentem l’esperat CD i DVD de Ràbia Positiva, un treball que inclou un 
disc gravat en directe. La part audiovisual conté un concert i un complet 
documental sobre la història del grup. 


Los invisibles 


L’editoral Traficantes de Suehos reedita aques¬ 
ta mítica novel·la que es basa en les pràcti¬ 
ques desbordants del moviment del 77 italià. 

Opinions 


Editorials 


Promeses 

incomplertes 

Ja estem acostumats 
al fet que la classe 
política menteixi 
descaradament. Però 
el que no té nom és que, 
en forma de vot, 
se’ls doni un xec en 
blanc perquè bo seguei¬ 
xin fent alegrement. 


L es passades eleccions generals 
semblaven una magnífica opor¬ 
tunitat per valorar la gestió que 
el partit al govern (el PSOE) ha¬ 
via dut a terme durant els quatre anys 
precedents. A Sants, feia la impressió 
que es viuria com una ocasió per do¬ 
nar un toc d’alerta a aquest partit que 
havia portat nefastament la crisi d’in- 
fraestructures que li va tocar viure al 
barri i a les poblacions afectades per 
les obres d’arribada del tren d’alta ve¬ 
locitat (TAV). Però res més lluny de la 
realitat: la campanya electoral es va 
centrar en promoure el vot de la por 
davant del retorn del Partit Popular, i, 
inversemblantment, la maniobra li va 
funcionar a la perfecció al PSC. Des¬ 
prés d’un any d’esvorancs, esquerdes, 
sorolls, pol·lució, accidents laborals, 
reatards en la circulació dels trens de 
Rodalies, mitges veritats i enganys ab¬ 


soluts, Sants ha acabat premiant la fi¬ 
lial catalana del partit responsable d’a¬ 
quest desgavell amb un augment de 
set punts respecte dels anteriors comi¬ 
cis. Sense cap mena de dubte, tenim 
els governs que ens mereixem. Ni abs¬ 
tenció ni vots de càstig: tots en massa 
a creure’ns el vot útil contra el partit 
que encarna el mal, el PP. Potser tam¬ 
bé hi han tingut a veure les promeses 
electorals de Carme Chacón de fer 
caure una pluja de milions als barris 
afectats per les obres del TAV. Unes 
promeses que, sense cap pudor, ja es¬ 
tan incomplint, com ho demostra el 
fet que a hores d’ara només s’ha desti¬ 
nat un milió d’euros per a l’obertura 
d’oficines d’informació. Unes oficines 
que ni tan sols fan honor al seu nom, 
ja que, de moment, no poden ni avan¬ 
çar si arribaran aquests milions pro¬ 
mesos amb tanta lleugeresa. 


Ca us i 
esplais que 
fan por 

No és estrany que algú li 
digui a un altre «es nota 
que ets de cau». Se sent 
sovint, però és difícil 
explicar què s'amaga 
darrere d'aquesta frase. 


E n determinats cercles és fre¬ 
qüent trobar-hi gent «de cau», 
persones que han passat per 
esplais, agrupaments excursio¬ 
nistes, etc. Els moviments socials de 
Sants i d’arreu estan farcits de gent que 
ha format part d’entitats que ensenyen 
tot jugant, i ensenyen coses que ningú 
més ensenya. Sembla que els caus i es¬ 
plais deixen empremta. Al barri hi ha 
moltes d’aquestes entitats i totes les for¬ 
men gent que, de manera altruista, de¬ 
dica el seu temps lliure a millorar la nos¬ 
tra societat des de l’arrel. Què fa que el 
Districte tingui por d’uns nens de nou 
anys? Per què prohibeix una acampada 
infantil a l’Espanya Industrial? Què fa 
que pràcticament cap esplai tingui un 
local propi? Probablement sigui perquè, 
per petits que siguin, tard o d’hora es fa¬ 
ran grans, i aleshores és quan comença¬ 
rà el veritable problema per al Districte. 


Opinió 

Prou 

discriminació 
als passatgers. 
I així està tot 


Joan Pujades i Seguí 

Aquest dijous anava a agafar el tren a 
l’estació de Sants per marxar a Falset, 
a les 20.30 hores, perquè estudio allà 
un cicle formatiu superior d’enologia 
i viticultura. Jo tinc la síndrome de 
Tourette, un problema nerviós desco¬ 
negut caracteritzat per tics. El diven¬ 
dres havia de fer un examen al matí i, 
a l’andana, estava molt nerviós i tenia 
tics forts. Quan el tren estava parat i jo 
gairebé entrava, una dona em va escri¬ 
dassar de forma molt despectiva i in¬ 
tolerant davant de la meva situació 
dient-me: «Vols parar, idiota!». Lla¬ 
vors, se m’acostà el revisor a qui li ha- 

Salt de plens 


'Made in 
Italy' 


Quel Ness 

Made in Italy és el títol d’una pel·lí¬ 
cula italiana dels anys 70 basada en 
una sèrie d’episodis més o menys 
irònics sobre el tarannà italià. Doncs 
sí, els italians tenen una forta perso¬ 
nalitat com a poble que ja la vol¬ 
drien molts. Per començar, a Itàlia 
no veus ni una sol Starbuck’s. L’ex¬ 
plicació és molt senzilla: el seu cafè 
és tan bo que la franquícia america¬ 
na no hi té res a pelar. Però no acaba 
aquí la cosa; costa Déu i ajut trobar 
algun restaurant que no sigui de cui¬ 
na del país, és a dir, italià. Res de xi- 



via arribat la notícia que jo espantava 
la gent, i li vaig dir que tenia el proble¬ 
ma dels tics. Ell em va contestar que si 
els altres viatgers es queixaven de mi 
em traurien a fora a la següent estació 
i, just al moment, va cridar els cossos 
de seguretat. Jo vaig sortir del tren 
enfadant-me i posant-me molt més 
nerviós. En tornar al vestíbul, un altre 
membre de vigilància em va treure al 
carrer maltractant-me amb unes acti¬ 
tuds molt intolerants. 

Em vaig sentir molt agredit i enra¬ 
biat; per això vaig preferir no anar a 
l’examen i denunciar el conflicte. Tot 
això és molt injust: aquesta senyora 
no era ningú per escridassar-me 
insultant-me; el revisor i els inter¬ 
ventors de Renfe tampoc eren ningú 
per decidir si podia estar o no al tren 
o treure’m d’un lloc de manera 
agressiva. 

Ja seria hora que la gent canviés 
aquestes actituds tan egoistes i indi¬ 
viduals i s’acostumés a ser més tole¬ 
rant i, al mateix temps, saber ajudar 


la gent quan té alguna dificultat i in¬ 
tegrar els que tenen algun problema 
dins d'una societat formada, sobre¬ 


tot, per persones, enlloc del control 
polític i tecnològic actual. 


nesos, paquistanesos, libanesos i to¬ 
ta la pesca. Un de cada mil. Doncs 
què voleu que us digui, a mi m’agra¬ 
da molt la pasta i no m’importa 
gens. I en el que sí que em tenen el 
cor robat, i sé que vaig en contra de 
l’opinió majoritària, és en el seu es¬ 
til futbolístic. Els equips italians, tot 
i que aquest any en la Champions, 
excepte la Roma, no els ha anat gai¬ 
re bé, tenen un estil de joc que és 
l’efectivitat elevada a la màxima ex¬ 
pressió. Aguanten, no perden la po¬ 
sició ni la calma, i quan menys s’ho 
espera el rival... pataplam! Ja han fet 
que la bimba toqui xarxa. D’altra 
banda, tenen un reconegut prestigi 
internacional en el camp de la mo¬ 
da, l’automoció i el disseny. I si par¬ 
les català fins i tot et mig entenen. 

En fi, res a veure amb nosaltres. 
Cada cop costa més trobar un res¬ 


taurant de cuina catalana que no si¬ 
gui de cuina experimental, és a dir, 
caríssim. Cada cop costa més que 
t’entenguin en català. La nostra mo¬ 
da, l’automoció i, fins i tot, el dis¬ 
seny, no passen pels millors mo¬ 
ments, si és que alguna vegada 
n’han tingut, de bons moments. Del 
futbol millor que no en parlem. El 
Barça, si mai havia tingut algun estil 
propi, ningú no sap on és. I la selec¬ 
ció mai assolirà cap prestigi només 
amb partits de costellada. 

Naturalment també en política 
ens passen la mà per la cara, fins i 
tot van tenir el Partit Comunista més 
gran d’un país capitalista. Després 
de les passades eleccions, allà un tri¬ 
partit com el nostre s’hauria fet mi¬ 
ques i a tornar-hi que no ha estat 
res. Aquí, ja ho veiem, el màxim que 
s’aconseguirà, potser, serà un enten- 


te cordiale entre els dos galls d’ERC 
per no fer-se mal, i a continuar ma¬ 
mant fins que ja no quedi cap més 
votant. Per acabar-ho d’adobar 
aquest matí he anat a prendre un ta¬ 
llat i, si no és perquè fa molts anys 
que el conec, li hauria dit el nom del 
porc a l’amo. Allò no era cafè, era 
pura xicòria torrada. Porca misèria. 



Conductors 

d'autobús, 

gràcies! 


Jordi Oriola 

Em va sorprendre descobrir que 
els conductors d’autobús de Bar¬ 
celona no descansaven dos dies a 
la setmana, més encara quan con¬ 
duir un vehicle públic urbà, amb 
passatgers, ha de ser molt estres- 
sant. I això em va fer pensar que 
hi deu haver moltes situacions la¬ 
borals injustes que no arribem a 
conèixer. M’ha il·lusionat molt de 
veure una mobilització assemble- 
ària, respectada i ajudada per la 
CGT, al marge dels grans sindicats 
que s’avenien a pactar condicions 
inacceptables amb TMB. L’assem¬ 
blea dels treballadors ha hagut de 
ser reconeguda com la interlocu¬ 
tora, cosa que no volien acceptar 
de cap manera l’Ajuntament, l’em¬ 
presa, CCOO i UGT, ni tampoc 
uns mitjans de comunicació, total¬ 
ment vassalls del poder, que con¬ 
dicionaven l’opinió pública en 
contra, argumentant que la vaga 
perjudicava els usuaris. 

És possible que ens estem ado¬ 
nant que la millora social no ens 
serà regalada per cap govern, que 
les veritables conquestes socials 
no poden ser aconseguides de cap 
altra manera que amb lluita, orga¬ 
nització, sacrifici i solidaritat. 


Envia'ns el teu escrit a 
laburxa@barrisants.org 
o a Can Vies (c. Jocs Florals, 42. 

08014, BCN). 

Sants 


AcampaSants 2008 


Sovint la feina dels educadors 
en temps de lleure és menys¬ 
preada. Alguns pares identifi¬ 
quen aquesta feina amb una 
espècie d'aparcaments on dei¬ 
xar els nens les hores en què 
no tenen classe, sense tenir en 
compte en cap cas la tasca 
educativa que desenvolupen. 
Per part de les administracions 
sovint se simplifica tot resumint 
el problema amb un tema de 
subvencions, perdent monitors 
i monitores dins d'un compli¬ 
cat laberint burocràtic. 

Agus Giralt 

Sants 


Els caus i esplais es troben en una 
situació cada cop més difícil: tenen un 
greu problema per trobar locals, de 
manera que es veuen obligats a pagar 
uns lloguers abusius o a haver d’utilit¬ 
zar les parròquies, depenent, així, ex¬ 
clusivament de la paraula del mossèn 
de torn. 

L’any 2005 l’Esplai Turons es va 
veure abocat al carrer quan els propie¬ 
taris del local els varen triplicar el 
preu del lloguer de la seva seu. Encara 
avui, l’esplai (amb 60 nens i 20 moni¬ 
tors) en pateix les conseqüencies, ja 
que es troba ubicat en un local de 
35 m 2 . Aquest no és un cas aïllat: a les 
Corts, l’Esplai Olivera Rodona s’ha 
trobat en una situació similar, i segons 


la Federació d’Esplac, una de les prin¬ 
cipals federacions d’esplais de Cata¬ 
lunya, hi ha un mínim de 15 entitats 
sense sostre a Barcelona. 

Aquests projectes, autoorganitzats i 
majoritàriament assamblearis, es ve¬ 
uen amenaçats davant les creixents di¬ 
ficultats que plantegen l’especulació 
immobiliària, la desídia política i la 
privatització de l’espai públic, amb or¬ 
denances com la del civisme, que difi¬ 
culten les seves activitats. 

Simultàniament, des de determina¬ 
des empreses, s’intenta fer negoci 
amb aquest temps de lleure, omplint 
un espai ocupat fins ara gairebé en ex¬ 
clusiva pel voluntariat, aprofitant al¬ 
guns dels recursos de les entitats i, de 
passada, precaritzant el treball dels 
monitors. Tot i això, encara són molts 
els que no defalleixen i continuen tre¬ 
ballant en multitud de projectes edu¬ 
catius, en esplais, caus i agrupaments 
escoltes. 

LES ENTITATS DEL LLEURE 
EDUCATIU ES MOUEN 

Des de fa més d’un any, els caus i es¬ 
plais del barri es reuneixen periòdica¬ 
ment per tal de coordinar les seves ac¬ 
tivitats, conèixer les seves formes de 
funcionar i, per sobre de tot, treure a 
la llum la feina que aquestes entitats 
porten a terme, fent una major força 
entre totes per tal d’aconseguir millo¬ 
res col·lectives. Sants, Hostafrancs i la 
Bordeta són barris on conviuen una 
gran quantitat de grups, com són els 
agrupaments escoltes Montserrat Xa¬ 
vier, Puig i Moliner, Joan Maragall i 
Skues, el MIJAC i els esplais Espurna, 
Sant Medir, Turons, La Lluna i Xiroia. 


A l’inici d’aquest curs aquestes enti¬ 
tats van pensar una nova campanya que 
fos cridanera i que els permetés reivin¬ 
dicar la funció dels educadors en el 
lleure, així com fer quelcom de nou i 
divertit per als nens. Després de valo¬ 
rar-ho molt es va tirar endavant el pro¬ 
jecte AcampaSants, que pretenia reunir 
el 12 d’abril tots els nens i nenes (més 
de 400) dels caus i esplais del barri en 
una acampada nocturna a l’Espanya In¬ 
dustrial i amb un matí de jocs i un es¬ 
morzar per a la resta de nens del barri. 

NEGATIVA DE L’AJUNTAMENT 

Després de presentar tots el permisos 
requerits i de solucionar temes fona¬ 
mentals com la seguretat i la higiene 
del parc, el projecte va engegar-se amb 
el suport del Secretariat d’Entitats i 
amb l’aparent conformitat del Districte. 
Però recentment caus i esplais han re¬ 
but una negativa per part del Districte, 
al·legant que Parcs i Jardins, que és qui 
gestiona el manteniment del parc, no 
ho permet. Parcs i Jardins, però, ha re¬ 
tornat la responsabilitat al Districte afir¬ 
mant que la decisió última és d’aquest. 
El fet és que l’ordenança del civisme no 
permet acampar a la ciutat. 

Des del Districte s’ha plantejat la 
possibilitat d’acampar a l’interior d’al¬ 
guna escola, però des de les entitats de 
lleure s’ha descartat aquesta opció, ja 
que creuen que es perdria el contacte 
amb la gent del barri i acabaria conver¬ 
tint-se en un acte privat. 

12 D’ABRIL: MATINAL DE JOCS 

Els caus i els esplais han decidit no re¬ 
signar-se i reformular la jornada d’edu¬ 
cació en el lleure en un format més sen- 



«Calia donar a conèixer al barri 
la tasca que duem a terme» 

Pau Domingo 

Monitor de l'Esplai Sant Medir 


la burxa ha entrevistat un 
monitor que ha participat 
en el procés de treball 
col·lectiu de les entitats de 
lleure del barri. 

ÀTgl 

Sants 


Com us vau començar a coordinar? 
Individualment ja s’havia comentat 
que estaria bé fer activitats conjuntes, 
ja que, tot i que molts monitors ens 
coneixíem personalment, només coin¬ 
cidíem per muntar el Correllengua. 


Però la iniciativa va venir de fora quan, 
des del Secretariat, per un projecte fet 
amb la Fundació Jaume Bofill, ens van 
cridar per fer una reunió. 

Des d’aquella primera trobada, a la 
qual van assistir cinc esplais o agrupa¬ 
ments, es va anar creixent fins a desco¬ 
brir que al barri hi havia 10 entitats de 
lleure, algunes de les quals, tot i estar 
a prop, no ens coneixíem entre nos¬ 
altres. 

Quins eren els objectius? 
Principalment, que no fos una trobada 
per filosofar. Es va decidir que calia 
que els equips de monitors i els nens 
es coneguessin. Per això vam fer reu¬ 


nions itinerants pels diversos locals, 
per saber qui érem i on érem. També 
vam creure que calia donar a conèixer 
la tasca que dúiem a terme, per sobre 
dels noms de cada entitat i trencant 
amb els tòpics que sovint patim. 

Quines van ser les vostres primeres 
actuacions? 

Amb el suport del projecte Temps de 
Barri es van editar cartells i guies amb 
les informacions de totes les entitats. 
També es va fer un sopar conjunt per 
tal que els equips de monitors es co¬ 
neguessin. A partir d’aquí, es va co¬ 
mençar a treballar per fer un acte a la 
primavera. 



Acció per difondre l’AcampaSants i contra la prohibició del Districte. CAMPANYA ENS PLANTEM 


zill, però no menys divertit o reivindica¬ 
tiu, preparant per al dia 12 d’abril una 
matinal de jocs, un concert d’animació 
infantil i una xocolatada. 

Paral·lelament, les entitats han deci¬ 
dit «plantar-se» davant d’aquesta situa¬ 
ció de menyspreu envers la seva tasca, 
signant un manifest conjunt i fent ac¬ 
cions diverses arreu del barri. Molts 
santsencs ja hauràn trobat tendes d’a¬ 
campada plantades als llocs més con¬ 
correguts del barri. Un símbol ben visi¬ 
ble de l’actitud que han pres davant la 
situació. 


Quin acte volíeu fer? 

Primer es va plantejar una festa infan¬ 
til, però no ens va motivar, ja que el 
format ja està molt vist, i vam decidir 
fer una acampada nocturna a l’Espa¬ 
nya Industrial perquè així ens podíem 
mostrar en estat pur, fent allò que fem 
quan som a la muntanya. 

En quin punt esteu després de la 
negativa? 

Hem decidit buscar alternatives per ti¬ 
rar endavant els objectius marcats, i 
continuar lluitant per fer l’acampada, ja 
sigui aquest any o el proper. Creiem 
que l’AcampaSants significava molt més 
que anar a dormir damunt la gespa. 


La Festa Major 
Alternativa 
també vol el parc 
de l'Espanya 
Industrial 


L’ordenança cívica ha fet impossible 
recentment l’ús nocturn de l’Espa¬ 
nya Industrial per part dels esplais i 
caus de Sants. Però, de fet, no és res 
de nou, ja que tampoc es vol cedir 
l’espai a altres activitats, com ara la 
celebració de la Festa Major Alterna¬ 
tiva (FMA). 

D’aquesta manera, des de les ad¬ 
ministracions es dificulta la realitza¬ 
ció d’unes festes populars, autoorga- 
nitzades i intergeneracionals que 
han esdevingut molt importants. Les 
suposades solucions del Districte no 
fan més que relegar la FMA a espais 
cada cop més marginals i posar 
traves als diferents aspectes organit- 
zatius. 

Davant d’aquesta situació, des de 
l’organització de la FMA es vol ende¬ 
gar una campanya amb l’objectiu 
que, a partir de l’edició d’eguany i 
de forma permanent, el parc sigui 
l’escenari principal d’aquests actes. 
L’Assemblea de Barri de Sants argu¬ 
menta que en un moment en què re¬ 
sulta complicat crear projectes 
col·lectius des del treball voluntari, i 
en un context de certa crisi del mo¬ 
del tradicional de festa major, cal 
que des de les administracions pú¬ 
bliques es facilitin aquests pocessos. 
A més, recorda que l’Espanya Indus¬ 
trial és un espai obtingut gràcies a 
les lluites social i que el seu ús no 
pot ser monopolitzat pel Districte. 

Sants 


APEU DE CARRER 


Fem apostasia 

Ferran Aguiló 

Et van batejar sense consultar-te? 
No t’agrada el club de la Conferèn¬ 
cia Episcopal? Ets al·lèrgic a l’en¬ 
cens i les processons? Creus que 
l’Església catòlica es una amenaça 
per als qui estimen i fan sexe lliu¬ 
rement? Penses que l’ésser humà 
té una vessant espiritual, però que 
no ha de estar sotmesa a cap disci¬ 
plina ni estructura autoritària? Fa 
temps que et volies esborrar de les 
seves llistes i no sabies com fer-ho? 
Donem-nos de baixa col·lectiva¬ 
ment, fem apostasia. 

Aquesta és la crida a una troba¬ 
da en la qual es constituí un grup 
de treball per donar a conèixer la 
possibilitat de donar-se de baixa de 
l’Església catòlica o de qualsevol 
altra confessió. Dels objectius que 
es planteja aquest grup, podem 
destactar-ne la voluntar de fer una 
opció col ectiva i pública del fet 
d’apostatar, a més de donar-li con¬ 
tingut social i polític. 

D’altra banda, el grup que tira 
endavant aquesta iniciativa ha re¬ 
collit els requisits perquè l’aposta- 
sia sigui efectiva. Aquests són: tenir 
voluntat de donar-se de baixa, ma¬ 
nifestar-ho obertament i notificar- 
ho a l’Església seguint els tràmits 
preceptius del dret canònic. És im¬ 
prescindible conèixer la parròquia 
on es va ser batejat o disposar d’u¬ 
na còpia de la partida de baptisme 
i omplir el formulari personal d’a- 
postasia que s’entregarà, en aquest 
cas col·lectivament, al Bisbat. 

El grup de treball per l’Aposta- 
sia, amb l’assessorament d’Ateus 
de Catalunya, obre les portes a to¬ 
tes les persones que vulguin fer 
apostasia, siguin o no del barri, i 
aclarirà els dubtes o problemes de 
tràmits de tot el procés. Per aques¬ 
ta raó, si creieu que l’apostasia és 
una part mes de la lluita per la lli¬ 
bertat de consciència i una opció 
en el camí cap a una societat més 
lliure, afegiu-vos a la campanya. 


Mes informació: 
www. barrisants. org 
www.ateus.org 
nosaltresmarxem@gmail.com 


Les ajudes promeses per Carme 
Chacón encara no es poden demanar 



El tren d'alta velocitat (TAV) ja 
ha arribat a Barcelona. Però la 
seva arribada no sembla que 
hagi tingut massa conseqüèn¬ 
cies als carrers de Sants, 
sobretot aquells més propers a 
les infraestructures ferroviàries. 

Ester Rams 

Sants 


Les obres, començades l’any 2005, con¬ 
tinuen i confinaran fins al 2012, ja que 
resten pendents d’acabar el pas de 
Riera Blanca, l’ampliació de l’estació 
amb més aparcaments i un centre co¬ 
mercial, l’estació d’autobusos, la para¬ 
da de metro de Mercat Nou i el polèmic 
calaix sobre les vies. 

Però el que sembla que no arriba, 
malgrat les promeses electorals i la pro¬ 
paganda de l’Ajuntament, són les aju¬ 
des per als habitatges de l’àrea extraor¬ 
dinària de rehabilitació integral (AERI) 
anunciades per Carme Chacón, minis- 
tra d’Habitatge, el passat febrer. Al nú¬ 
mero 116 de la burxa ja es recollia que 
dels 34 milions promesos per als barris 
de Barcelona i l’Hospitalet (17 per a ca¬ 
da ciutat) afectats per les obres de l’alta 
velocitat, l’any 2008 s’atorgarà només 
un milió a cada municipi perquè obri 
les oficines d’atenció als afectats. 

En aquest sentit, el passat dia 10 
es va obrir la nova seu de l’oficina de 
l’habitatge de Sants-Montjuïc, ubica¬ 
da a la seu del Districte, que, entre 
altres coses, s’encarregarà de la ges¬ 
tió de les àrees de rehabilitació inte¬ 


gral. I parlem en futur perquè quan 
algú s’adreça a demanar informació 
sobre el famós AERI la resposta de les 
informadores és que encara no en sa¬ 
ben res. L’única cosa que es pot fer és 
apuntar-se en un llistat per ser avisat 
quan es faci pública la informació per 
poder sol·licitar les ajudes. Actual¬ 
ment no se’n coneixen els criteris ni 


quan sortiran, i encara no s’ha conce¬ 
dit cap ajut. 

ELS DESPERFECTES QUE HA DE 
PAGAR ADIF 

Aquestes ajudes no tenen res a veure 
amb les compensacions que haurà de 
fer ADIF pels desperfectes causats per 
les obres, tant en espais públics com en 


edificis. El Districte els ha quantificat en 
cinc milions d’euros, però encara no 
s’ha arribat a cap acord sobre la manera 
com es faran les reparacions. Al tanca¬ 
ment d’aquesta edició, veïns del carrer 
Antoni de Capmany es queixaven que 
l’ens ferroviari no «els feia cas» i que no 
assumia les responsabilitats d’arranjar 
els desperfectes. 


Detinguts dos empresaris S’aprova la remodelació del 
per contractació il·legal mercat de Sants 


E. R. 

Sants 


Dues setmanes després de l’arribada del 
tren d’alta velocitat (TAV) a Barcelona, la 
Policia Nacional va detenir dos empresaris, 
propietaris de Monzón Obras SL, per explo¬ 
tar persones estrangeres, les quals treballa¬ 
ven en situació irregular en les obres de la 


línia ferroviària en la seva entrada a la ciu¬ 
tat. Els denunciants han declarat que els 
empresaris aprofitaven aquesta situació per 
pagar-los nou euros l’hora, tres menys que 
a la resta de treballadors, i deixar-los sense 
les vacances. Malgrat que l’excés d’hores de 
treball i les contractacions irregulars en 
aquesta obra pública eren un secret a veus, 
l’actuació policial no va sorgir fins després 
d’una denúncia a la Inspecció de Treball. 


E. R. 

Sants 


L’assemblea de paradistes va acordar, amb un 
94% de vots favorables, l’aprovació de la re¬ 
modelació del mercat, que es durà a terme 
durant el 2009, dos anys abans del que s’ha¬ 
via previst. Ara, l’Ajuntament haurà de nego¬ 
ciar quants venedors -i en quines condi¬ 


cions- continuaran instal·lats a l’equipa¬ 
ment, ja que alguns han expressat, en petit 
comitè, la seva voluntat de jubilar-se. 

Mentre durin les obres, el mercat es tras¬ 
lladarà a la rambla de Badal, entre Càceres i 
Canalejas, prop de l’emplaçament actual.Tant 
els comerços del mercat com els de l’entorn 
estan contents per l’avançament de les refor¬ 
mes i esperen que serveixin per capgirar la 
davallada de vendes produïda per les obres. 


SANTI PERICH. 


Psicòleg, col. 12669 

PSICOTERÀPIA 
DE PARELLA, 
ADULTS 1 
ADOLESCENTS 

C) DELABORDETA 

8-10 pal 4° (plaça 
Espanya) 


TELF-678010313 

MATINS 1 TARDES 
EN HORARI 

A CONVENIR 

PAG WEB: 
www santi perich com 

ENLLAÇ A BARRISANTS.ORG 


9 de març: decideixo decidir! 



La Guàrdia Urbana identificant els membres de la taula de plaça de Sants. MARTÍ 


Coincidint amb les eleccions 
al Parlament espanyol, la 
Plataforma pel Dret de 
Decidir i Sobirania i Progrés 
van convocar una recollida 
de signatures. Malgrat la 
prohibició de la la Junta 
Electoral Central, a Sants hi 
va haver tres taules. 

Carme Roselló 

Sants 


La Plataforma pel Dret de Decidir i So¬ 
birania i Progrés van convocar una re¬ 
collida de signatures a favor de la cam¬ 
panya «Decideixo decidir». L’esmenta¬ 
da campanya, començada ara fa 
gairebé un any, té per objectiu aconse¬ 
guir que la Generalitat tingui la potes¬ 
tat de convocar referèndums. 

Els convocants volien aprofitar la 
diada electoral per continuar amb la 
campanya, però les juntes electorals 
van prohibir aquest acte, malgrat que 
els dos col·lectius complien els requi¬ 
sits que marca la legalitat: situar-se a 
una distància determinada dels col·le¬ 
gis electorals i no portar cap distintiu 
de partits polítics. 

TRES TAULES A SANTS 

A molts municipis del territori català 
les forces policials van actuar amb con- 

La vaga 

d’autobusos 

continuarà 


Ester Rams 

Hostafrancs 


L’assemblea de treballadors dels auto¬ 
busos va decidir el passat 27 de març, al 
Casinet d’Hostafrancs, convocar vaga in¬ 
definida a partir del 14 d’abril. 

Els vaguistes van qualificar d’inaccep¬ 
table i mediàtica la proposta de TMB 
que suposa l’augment de 41 minuts de 
treball diaris, la pèrdua de festius els 
caps de setmana i una rebaixa salarial. 
Paral·lelament, s’ha presentat una plata¬ 
forma d’usuaris en suport a la vaga. 


tundència no deixant posar les taules 
per a la recollida de signatures, men¬ 
tre que al nostre barri, malgrat alguna 
incidència, es van establir i mantenir 
les tres taules que hi havia programa¬ 
des, recollint un total aproximat de 
450 signatures. 

Els membres i col·laboradors d’a¬ 
quests col·lectius es van situar des de 
les 10 del matí i fins a les 7 de la tarda 
a la plaça de la Farga, al passeig Sant 
Antoni i a la plaça de Sants. 

Gerard Fernàndez, un dels mem¬ 
bres més actius de la Plataforma i veí 
del barri, valora com a molt positiva i 
entretinguda la jornada. Entre les 
anècdotes, destaquen les increpacions 
verbals de dos interventors del PSC, 


que van denunciar la taula de la plaça 
de Sants a la Guàrdia Urbana. El resul¬ 
tat va ser la identificació de les perso¬ 
nes que es trobaven en aquesta taula i 
l’intent de retirar-la. El fet més desta¬ 
cat fa referència a una senyora que va 
venir des de Terrassa a signar, ja que a 
la seva ciutat, «per imperatiu legal», 
no havia tingut possibilitats de fer-ho. 

En acabar el dia, les entitats convo¬ 
cants van comunicar que la jornada de 
recollida de signatures havia estat un 
èxit de participació. Es van recollir 
15.000 signatures, sense comptar les 
que van ser confiscades per la policia. 
També informen que seguiran plan¬ 
tant taules de recollida de signatures, 
en especial durant Sant Jordi. 


Brasil: pensant 
un nou model 
agrícola 

Una vida digna, una alimentació sa¬ 
ludable, un medi ambient net, una 
agricultura segura i amb rendibilitat 
social... Uns elements que estan més 
relacionats del que semblen. Això és 
el que pensa l’Associació Araguaia i 
el Col·lectiu de Suport a l’MST de 
Barcelona, que van organitzar una 
jornada al Casinet d’Hostafrancs. El 
plat fort va ser Joao Pedro Stédile, 
dirigent del Moviment dels Treballa¬ 
dors Rurals sense Terra del Brasil 
(MST), que va defensar un model 
agrícola «no agressiu amb el medi 
ambient», generador «d’ocupació i 
teixit social rural» i que produís «ali¬ 
ments barats i saludables». 

Bloc 8 de març 

La manifestació amb motiu del Dia In¬ 
ternacional de la Dona Treballadora, 
encapçalada per la pancarta de Ca la 
Dona i seguida d’altres col·lectius, va 
recórrer els carrers de Barcelona per 
arribar, finalment, a la plaça Sant Jau¬ 
me. El barri de Sants va estar present 
amb plafons amb missatges com «Avor¬ 
tament lliure i gratuït», «Dona, no m’a¬ 
grada quan calles» i «Fora els rosaris 
dels nostres ovaris». 

Les lluites 
obreres del 
segle XXI 

S’ha realitzat un documental sobre 
les lluites dutes a terme el darrer any 
per tres col·lectius de treballadors: 
FRAPE, els conductors d’autobusos 
de TMB i SEAT. El seu objectiu és do¬ 
nar veu a uns treballadors les lluites 
dels quals s’enfronten a l’ofensiva ne- 
oliberal que pretén augmentar els be¬ 
neficis a costa de les condicions labo¬ 
rals dels treballadors i amb la compli¬ 
citat dels grans sindicats pactistes. 
Una de les principals conclusions ex¬ 
tretes de l’acte de Can Vies és que les 
assembles de treballadors, unides i 
fortes, són una de les eines de lluita 
més importants de les quals disposen 
els i les treballadores. 


Maulets en 
defensa del 
territori 

L’organització independentista va pro¬ 
jectaries' ferides de la Terra i Tranxgè- 
nia. Amb actes arreu dels Països Cata¬ 
lans, pretenen denunciar la creixent 
terciarització de l’economia catalana, 
un fenomen que provoca la precaritza- 
ció del treball, l’especulació i la des¬ 
trucció del territori. El primer audiovi- 
sual, que recull les lluites per un habi¬ 
tatge digne i en defensa del territori, 
ha estat editat per Maulets i el segon 
tracta sobre els problemes derivats de 
l’ús dels transgènics, tant per a la salut 
de les persones com per als conreus. 

El Moviment 
Sense Terra i 
les dones 

L’Assemblea de Barri va organitzar una 
xerrada sobre el Moviment dels Treba¬ 
lladors Rurals sense Terra del Brasil 
(MST) per conèixer la realitat de les 
dones en aquesta lluita. Aquest movi¬ 
ment, nascut el 1984 i format per cam¬ 
perols sense terra, aposta per l’acció 
directa i l’ocupació de latifundis. L’acte 
va servir per presentar el Comitè de 
Suport a l’MST a Barcelona. 

Continua la 
lluita contra la 
Torre Malaia 

L’Associació de Veïns del passeig de 
Sant Antoni, que s’oposa a la construc¬ 
ció de l’edifici d’11 plantes, segueix 
reivindicant la seva il·legalitat a través 
d’una carta a la constructura SAPIC 
Habitat SL, de preguntes a les audièn¬ 
cies públiques i fent reproduccions de 
l’impacte visual que tindrà la torre. 

Vapor Vell 
contra 
Joan Güell 

L’Escola Barrufet ha iniciat una cam¬ 
panya per canviar el nom del carrer 
Joan Güell (conegut esclavista) per la 
denominació «del Vapor Vell». 



Assemblea de treballadors dels autobusos de TMB al Casinet d’Hostafrancs. ALBERT GARCIA 


jQxLehdatituüxMe 



vine a coneixer les novetats 
de la temporada 


EL TEU DENTISTA 
DELBARRI 

Dr. Marçal 

Parèntesi 


LLIBRE 

Los invisibles 


MUSICA 



Sentiment, 
compromís i acció! 


CINE 


Al otro lado 


PREMIO AL MEJORGUIÓN 


FESTIVAL DE CANNES 2007 


AlOTRO 


IAD0 


auKuouif 

FATIHAKIN 



NANNI BALESTRINI 
TRAFICANTES 
DE SUENOS, 2008 

Atenció, que arriba la 
bona nova editorial del 
mes. La reedició, a càr¬ 
rec de Traficantes de 
Suenos, de la quasi míti¬ 
ca i exhauridíssima no¬ 
vel·la Los invisibles. 
Passada de mà en mà en 
una desgastada edició 
antiga o en un plec 
rebregat de fulls fotoco¬ 
piats, s’havia convertit 
en un dels relats secrets 
de successives genera¬ 
cions de militants dels 
moviments socials autò¬ 
noms. 

Los invisibles beu de 
les pràctiques desbor- 
dants del moviment 
del 77 italià. Beu d’una 
realitat històrica: l’e¬ 
mergència del proleta¬ 
riat social metropolità 
de finals dels setanta, 
aquell que s’insubordinà 



al capitalisme i al pa¬ 
triarcat, no ja des d’una 
fàbrica reestructurada, 
sinó reapropiant-se la 
ciutat. Okupant i obrint 
centres socials, creant 
ràdios lliures, fent «au- 
toreduccions» del preu 
de la vida -colant-se al 
cine, punxant la llum o 
l’aigua, forçant lloguers 
justos...-, enfrontant-se 
a la policia o al sindicat. 
En definitiva, reinven- 
tant la revolució, expe¬ 
rimentant l’alegria i la 
plenitud de la col·lecti¬ 
vitat i també, malaura¬ 
dament, el dolor i l’oblit 
de la presó. 

Per als qui la llegírem 
en els primers noranta, 
la lectura compartida 
del text de Balestrini, 
amb el seu llenguatge 
directe i brutal, va ser 
tot un aprenentatge. 
Ens ensenyà que algunes 
intuïcions que ens cre¬ 
maven per dins ja ha¬ 
vien estat experimenta¬ 
des, i ens motivà a reex- 
plorar-les amb avidesa 
i, alhora, amb certa 
cautela, per ser conei¬ 
xedors de quines podien 
ser les conseqüències no 
buscades de les nostres 
accions. 

Ivan Miró 
La Ciutat Invisible 


RÀBIA POSITIVA 
LA RÀBIA RECORDS/ 
KASBA MÚSIC 

Ens trobem davant del 
kit perfecte de Ràbia 
Positiva. Per als segui¬ 
dors del grup és impres¬ 
cindible, per a les que 
no el coneguin és un bon 
debut. El treball inclou 
un disc en directe, gra¬ 
vat al CSO Sala Bahia 
amb motiu del 10è ani¬ 
versari de Can Vies, que 
sona molt bé i conté les 
seves millors cançons. 
També s’hi inclouen ra¬ 
reses com ara una versió 
en acústic, un tema seu 


tocat per un grup brasi¬ 
ler o la seva primera 
cançó, editada ara fa 15 
anys, que potser no ca¬ 
lia perquè la qualitat 
deixa molt a desitjar. La 
part audiovisual conté 
un concert molt ben 
gravat i editat i més 
complet que el de l’àu¬ 
dio, i on es pot compro¬ 
var l’essència de la ban¬ 
da: el seu explosiu di¬ 
recte. També hi ha un 
documental molt com¬ 
plet amb la història del 
grup, amb entrevistes a 
gent que ha conegut la 
banda i hi ha treballat, 


imatges antigues i amb 
un fort interès sobre la 
vinculació de Ràbia Posi¬ 
tiva amb els moviments 
socials del barri de 
Sants. En el DVD hi tro¬ 
bem a faltar extres com 
ara els videoclips. 

Un treball audiovisual 
molt complet que de¬ 
mostra que l'actitud 
punk del «fes-ho tu ma¬ 
teixa» no està renyida, 
per sort de la nostra 
vista i oïda, amb la qua¬ 
litat. 

Pau Canela 


FATIH AKIN 

Fa quatre anys, Fatih 
Akin ens va sorprendre 
amb la seva excel·lent 
pel·lícula Contra la pa¬ 
ret. Des d’aleshores, 
només hem pogut veure 
d’ell Creuant el pont, 
un documental sobre les 
tendències musicals a 
Istanbul. Ara ens arriba 
el seu últim treball, un 
també magnífic film que 
recull els fanatismes de 
diferent signe, la inde- 
fensió de l’individu da¬ 
vant l’estat o la reconci¬ 
liació. Tot plegat pre¬ 
sentant sis personatges, 
les vides dels quals es 


creuen i s’entrecreuen 
entre Alemanya i Tur¬ 
quia (molt encertada la 
visió de l’Istanbul menys 
turístic), i les seves re¬ 
lacions construïdes al 
voltant de l’amor i la 
mort. Relat trist i amarg 
però amb un final espe¬ 
rançador que trenca 
amb el dramatisme de 
tot el film. Molt bé tots 
els intèrprets amb una 
impagable aparició de 
Hanna Schygulla (la mu¬ 
sa de Fassbinder). Alta¬ 
ment recomanable. 

Lancelot 


BURXANT ELS BYTES 

Una fàbrica d'idees... 


En els inicis d’Internet, 
va aparèixer una plana 
ara arxiconeguda per 
la gent amb un pensa¬ 
ment crític. Aquesta 
era rebelion.org. Allà 
un hi podia trobar tex¬ 
tos de Saramago, Gale- 
ano, Benedetti... 

Dons bé, amb els 
anys la xarxa va crei¬ 
xent i les alternatives 


en llengües com el ca¬ 
talà no paren d’aparèi¬ 
xer. Ara farà un any, va 
sorgir al ciberespai la- 
fabrica.cat, un portal 
on aturar-nos per refle¬ 
xionar, analitzar, repro¬ 
duir o produir idees. 

Lafabrica és un con¬ 
junt de persones de 
l’esquerra anticapita- 
lista dels Països Cata¬ 


lans amb diferents in¬ 
quietuds, que escriuen 
textos que valen la pe¬ 
na ser analitzats. 

Els temes van des de 
l’ecologisme a la cultu¬ 
ra, de l’alliberament 
nacional a la ciència i 
la tecnologia, passant 
per l’economia mun¬ 
dial i la política insti¬ 
tucional. 



Sens dubte és una 
plana web on entrete¬ 
nir-nos llegint els seus 
escrits i aprofundir en 
alguns temes als quals 
en altres llocs del cibe¬ 
respai no se'ls dedica 
el temps necessari. 
www.lafabrica.cat 

Bernat Costa 



i 


Jpra d'escudella 



MENU AL MIGDIA 

CUINA CATALANA WWW.TDK.CAT 

C/PREMIÀ, 20 SANTS - BCN / 93 422 16 13 


la, trinxat, peus de ministre, nu 

^ tarda a 2/4 de 7 

11 del vespre a les 12 

MubBcrlpclo@*etman»ridlr«cta.lnfo 

LA CANÇÓ 


Torre Malaia 
no 


La Torre Malaia 
yo quiero que caiga. 

No escucho palabras 
que no lleven a ese fin. 

La gente del barrio 
muy hartos estan 
de todas las torres 
que nos quieren hacer tragar. 
La regidora de Sants 
de tontos nos quiere tratar, 
la Torre Malaia quiere plantar. 
No, no, Torre Malaia, no! 

No, no, torre en Sants! 

Las constructoras 

se forraràn 

con nuestras rampas 

que el Ayuntamiento venderà. 

Salgamos, vecinos, 

a manifestar 

con un solo grito: 

iCon el suelo no especular! 

Todos los partidos de Sants 

aún podeis reaccionar: 

la Torre Malaia 

teneis que parar. 


Lletra del cantautor José Enrique Martínez 


Torre Malaia 

NO 



UN TOMB PEL 

DICCIONARI 


LA CAMBRA DE BANY 
La forma d'anomenar els 
diversos serveis d'una 
cambra de bany és un bon 
exemple de globalització 
lingüística. 


Bidet ve del francès i sem¬ 
bla que significa 'cavallet'. 
Wàter closed és anglès i in¬ 
dica un lloc clos, tancat, 
amb aigua disponible. 
Dutxa és una paraula ita¬ 


liana que significa 'conduc¬ 
ció d'aigua'. El mot lavabo 
és llatí incorporat ala litúr¬ 
gia de la missa. I banyera és 
una paraula catalana que 
ens ve de l'antigor, del 


balneum dels romans. 

Text redactat per en Jordi 
Esteban a partir d’informació 
extreta de DECLC, I, 793; IX, 
408; III, 223; V, 103; I, 622 


RACÓ HISTÒRIC 


Sants o Sans? 


Ara fa uns dies un mural 
nou a la cafeta de Can 
Vies va engegar un de¬ 
bat sobre toponímia. 
“Hem de dir Sants o 
Sans?”. Tot i que la res¬ 
posta sembla fàcil cal a 
dir que no ho és tant, ja 
que, com recull l’histo¬ 
riador Josep M. Vilarrú- 
bia-Estrany, el debat es 
viu desde fa molts anys. 

Als nostres barris les 
llegendes sobre la topo¬ 
nímia són moltes, però 
el cas més complicat és 
el de Sants. 

A Hostafrancs, per 
exemple, s’explica que 
el nom del barri prove¬ 
nia d’«Hostal-franchs», 
indicant que en aquell 
indret no es pagaven 
taxes per entrar a Bar¬ 
celona. Això, però, és 
del tot fals, ja que jus¬ 
tament era a Creu Co¬ 
berta on hi havia els 
burots. L’origen del 
nom prové d’uns ger¬ 
mans de la Segarra, els 
Corrades, que compra¬ 


ren un terreny al futur 
barri per edificar un 
hostal, el qual van ba¬ 
tejar amb el nom del 
seu poble d’origen: 
Hostafrancs de Sió. 
Amb el temps, el nom 
va denominar tot el 
barri, especialment 
quan va arribar el tram¬ 
via i els usuaris sol·lici¬ 
taven la parada d'Hos- 
tafranchs. 

En el cas de la Borde- 
ta l’origen del nom és 
ben fàcil, ja que prové 
del fet que, a l’actual 
barri, hi havia zones de 
pastura i bordes, els es¬ 
tabliments on els page¬ 
sos guardaven el farrat¬ 
ge i les eines del camp. 

Per trobar l’origen 
de Sants, però, cal anar 
molt més enrere i la to¬ 
ponímia es complica. El 
document més antic 
que es conserva citant 
l’indret es troba a 
l’Arxiu Parroquial de 
Santa Maria del Pi i apa¬ 
reix sota el nom llatí, 



Sanctis, és a dir ‘dels 
Sants’. Això ens faria 
decantar per Sants, pe¬ 
rò la polèmica no acaba 
aquí, ja que anys des¬ 
prés, ja en català, Sans 
i Sants s’alternaven. 

Els partidaris de la 
denominació «Sants» 
defensaven l’existència 
d’una «capella dels 
Sants» que donava nom 
al poble, mentre que 
els detractors atribuïen 
el «Sans» al fet que el 
lloc era de coneguda 
salubritat, es a dir, un 
lloc de sans. 


El debat es va escal¬ 
far als anys 30 amb la 
normativització del 
català, i els diaris reco¬ 
lliren la polèmica. Lla¬ 
vors els sectors catala¬ 
nistes, sota els consells 
de Jacint Laporta i del 
geògraf Francesc Car¬ 
reras Candi, van defen¬ 
sar la «t». 

Segurament això va 
fer que el franquisme 
optés directament pel 
topònim Sans. Però ni 
això va aturar la polè¬ 
mica. A tall de curiosi¬ 
tat, cal comentar que 


amb la presentació de 
la maqueta de la futura 
línia 5 del metro el res¬ 
ponsable del consistori 
va afegir una «t» amb 
retolador al nom Sans. 

Així que no seré jo 
ara qui resolgui aquesta 
qüestió que porta tant 
de temps oberta. Ca¬ 
dascú que li digui com 
vulgui, al cap i a la fi la 
«t» de Sants és muda. 

Agus Giralt 


FOGONS DE TEMPORADA 


Els pèsols 


Per més insignificants 
que ens puguin sem¬ 
blar, els pèsols tenen 
el seu pes específic en 
la cultura gastronòmi¬ 
ca del país, i formen 
part d’alguns dels plats 
més emblemàtics de la 
nostra cuina, bé sigui 
com a protagonistes 
(pèsols ofegats, pèsols 
amb pernil, pèsols amb 
patata, sípia amb pè¬ 
sols...) o bé com a 
acompanyants impres¬ 
cindibles aportant un 
toc de gust i de color 
(mandonguilles, vede¬ 
lla a la jardinera, pae¬ 
lla...). 

Tal és la seva impor¬ 
tància gastronòmica 
que, de fet, a Llavane¬ 
res enguany celebren 


la 9a edició de la Festa 
del Pèsol, i a Caldetes, 
la 14a edició de la po¬ 
pular Pesolada, jorna¬ 
des gastronòmiques on 


es pot gaudir del pèsol 
garrofal, una varietat 
típica de la zona molt 
apreciada per la seva 
remarcada dolçor. 

I el cert és que quan 
són frescos, just aca¬ 
bats de sortir de la ta- 
vella, són una pura de¬ 



lícia; si no els heu tas¬ 
tat mai, que no se us 
passi l’oportunitat: 
deixar-ho de fer es po¬ 
dria considerar ben bé 
un pecat gastronòmic. 


La recepta: 
pèsols ofegats 

INGREDIENTS 

1 kg de pèsols des- 
granats 

100 g aprox. de can¬ 
salada tallada a daus 
1 ceba tendra 
oli i sal 

ELABORACIÓ 

Sofregiu la cansalada i 
la ceba tallada a tires, 
amb una mica d’oli. 
Abans que agafi massa 
color, afegiu-hi els pè¬ 
sols, sal i una mica 
d’aigua, i tapeu l’olla 


amb un plat fondo ple 
d’aigua. Remeneu de 
tant en tant i, si cal, 
aneu afegint-hi aigua 
del plat, fins que tot 
sigui cuit. 

S’hi pot posar una 
mica de farigola o 
menta, i tirar-hi un 
raig de vi blanc o d’a¬ 
nís, com a les faves; 
també es pot substituir 
o complementar la 
cansalada amb botifar¬ 
ra negra o pernil. 


ORGANITZAT I LLUITA! 



AJSEN\BLEA DE JON/feS DE SANTS 


Casal Independentista de Sants 
“Jaume Compte" 

C/Premià, 31 

www.racocatala.cat/ajs 


Taverna 


l'fi/ 





Vallespir 23 • 08014 • BCN 
tel. 934 911 946 


sm 

L0 QUE 

SEMBREM 

Iniciativa Legislativa Popular 
per una Catalunya 
Lliure de Transgènics 


A Sants pots signar a: 

Centre Social de Sants, Germinal, 
La Ciutat Invisible, l’Espai Obert, 
Teteria Malea o Terra d’Escudella 

NNN.S0ML0QUESEf1BREM.0RG 

En moviment 


MARIA RIERADEVALL: 

«Hiha un 
desajust entre 
els tempos de 
la natura i els 
nostres» 



Maria Rieradevall es membre del Projecte Rius, amb seu al carrer Guadiana. 


EL RACÓ DEL CASAL 


Porres per 
Bolonya 

Casal Indepententista de Sants 

El passat 4 de març, els Mossos 
d’Esquadra desallotjaven 40 estu¬ 
diants que s’havien tancat a la Fa¬ 
cultat de Filosofia i Lletres de la 
Universitat Autònoma de Barce¬ 
lona i, a més, obsequiaven els 
manifestants que els donaven 
suport amb una càrrega de salu¬ 
tació. 

Els Mossos d’Esquadra no ac¬ 
tuaven pas, però, per iniciativa 
pròpia; fou el mateix rector qui 
els convidà, amb un gest de re¬ 
gust antic. Què portà l’autoritat 
acadèmica a ressuscitar imatges 
que no es veien de l’aznarisme 
ençà? La campanya d’oposició al 
pla de Bolonya arribava, amb la 
tancada, a un punt massa des¬ 
afiant, i calia un cop d’efecte -o 
potser més- que hi posés fre. 

Certament, les universitats 
d’aquest país no són pas com 
nosaltres voldríem, però això no 
vol dir que no puguin anar pitjor. 

La reforma que ha de sortir de 
Bolonya ens porta cap a una uni¬ 
versitat més elitista, regida per 
criteris econòmics liberals i adap¬ 
tada a les lleis del mercat. Com¬ 
petència, competitivitat, rendibi¬ 
litat... són alguns dels nous 
valors que vol introduir a l’hora 
de gestionar els estudis univer¬ 
sitaris. 

Una carrera pot esdevenir poc 
rendible si s’hi matriculen pocs 
alumnes; una llengua pot esdeve¬ 
nir, també, poc competitiva, si a 
escala europea té pocs parlants. 
Mentrestant, les autoritats com¬ 
petents han volgut vendre Bolo¬ 
nya com un gran acord europeu 
d’harmonització de l’ensenya¬ 
ment superior, com si aquest fos 
el gran valor a vendre. 

Però el que ens amoïna no és 
la seva aventura intercontinental: 
el que ens té preocupats és l’en¬ 
senyament a casa nostra: un sec¬ 
tor que continua caminant, per 
anys que passin, sobre la corda 
fluixa. 


El Projecte Rius celebra que ja 
fa 10 anys que promou el 
coneixement i el manteniment 
dels rius mitjançant la partici¬ 
pació ciutadana. Un veritable 
moviment social coordinat des 
d'una oficina del carrer 
Guadiana. Maria Rieradevall 
n'és una de les impulsores i fa 
un petit balanç del que ha 
significat l'experiència. 

Guillem Sànchez i Barrull 

Sants 


S’han aconseguit els objectius 
d’educació ambiental i de conscien¬ 
ciació dels ciutadà sobre els rius i 
l’entorn natural? 

Queda molta feina per fer, evident¬ 
ment, però l’objectiu inicial, que era 
apropar la població als rius, està asso¬ 
lit. Naturalment, encara s’hauria d’arri¬ 
bar a molta més gent. 

S’ha de tenir en compte, però, que 
aquest és un projecte que va de baix 
cap a dalt, sense mitjans de propa¬ 
ganda massius, confiant en el boca- 
orella. Partint d’aquestes premisses es 
pot considerar que ha tingut un èxit 
notable. 

Quin balanç fa de les consecucions 
del Projecte Rius, ara que ja ha pas¬ 
sat el 10è aniversari? 

Ja es pot dir que s’ha consolidat com 
un referent per a tothom que es vulgui 
acostar als rius i que vulgui col·laborar 
en la conservació del medi, sobretot 
l’aquàtic. 


Una altra fita important és que hem 
aconseguit arribar a grups socials molt 
diferents que ja el coneixen. Aquesta 
procedència plural la considerem 
molt positiva, ja que no entenem que 
aquest projecte sigui solament educa¬ 
tiu i dirigit als infants, sinó que per 
nosaltres sempre ha estat molt impor¬ 
tant arribar als adults, que som els que 
tenim capacitat d’intervenció, capaci¬ 
tat de transformació, capacitat de vot. 

I aquesta capacitat d’incidència es 
nota després en la situació dels 
rius? 

Sobre aquest punt, ara mateix ens tro¬ 
bem en un moment molt important, ja 
que s’estan desenvolupant els proces¬ 
sos participatius que preveu la directi¬ 
va europea Marc de l’Aigua. Quan 
nosaltres vam començar amb el Pro¬ 
jecte encara no existia aquesta directi¬ 
va i ara que es començarà a aplicar ja 
tenim la gent més preparada. 

Quins són els reptes principals per 
activar la gent a participar? 

És relativament fàcil aconseguir una 
participació puntual, si es demana un 
esforç en un moment concret. El que 
és molt més difícil és aconseguir una 
constància. Per a això cal un bon re¬ 
torn, mantenir les persones informa¬ 
des dels processos del projecte i que 
es vegin recompensades. 

Els periodistes sovint fem reportat¬ 
ges sobre ‘bones pràctiques’ i tro¬ 
bem moltíssims exemples com el 
vostre, positius i amb èxit. Però les 
xifres globals dels indicadors am¬ 
bientals segueixen sent negatives. 
Què fa falta per revertir aquesta 


tendència? N’hi ha prou amb pro¬ 
jectes com el vostre? 

És evident que cal una actitud decidida 
de l’Administració, canviar moltes polí¬ 
tiques. Però també cal explicar al ciuta¬ 
dà que cal ajustar-se el cinturó per 
aconseguir uns resultats que potser no 
seran immediats, que aquests canvis al 
final generaran més beneficis que no 
pèrdues, ja que tampoc es tracta de 
perdre, sinó de canviar certes prioritats. 

El problema és, en part, que s’ha 
perdut una mica la capacitat de pensar 
en uns terminis mitjans o llargs, no¬ 
més valen els resultats immediats, i la 
natura funciona amb una altres tem¬ 
pos. Hi ha un desajust entre els tem¬ 
pos de la natura i els nostres. Hauríem 
de tenir clar que si intervenim sobre 
un ecosistema li hem de donar temps 
perquè es refaci, però que si el pressio- 
nem amb una intervenció contínua se¬ 
gurament mai es tornarà a recuperar. 

I per vostè quina hauria de ser la 
línia en què hauria d’anar aques¬ 


ta actitud decidida de l’Admi¬ 
nistració? 

El nucli central del problema és una 
qüestió econòmica: s’han de valorar 
els recursos naturals. 

Jo no soc cap especialista en 
aquest camp, però quan parles amb 
la gent que ho és t’adones que no és 
gens fàcil de fer aquesta valoració. Es 
tracta de traduir a euros coses que no 
hi són estrictament convertibles: el 
gaudi, les perspectives de futur, el 
paisatge, la felicitat... A totes aquestes 
coses se’ls ha de donar el valor que 
tenen i que tothom sap que tenen; el 
problema és que poden ser incompa¬ 
tibles amb altres valors. Només cal 
veure qualsevol anunci de cotxes: per 
una banda, valoren el medi i t’animen 
a visitar paisatges immaculats i, per 
una altra, ho fan amb una metodo¬ 
logia que no és l’adequada, que és 
clarament incompatible. Es pot tenir 
una cosa o l’altra, però difícilment les 
dues. 



associació cultural El Raval 

llibres 

cortriinfomucio revistes horari: 

musica matins, de dimarts a 

samarretes divendres de 10.30 a14h 

p^os.. tardes, de dilluns a 

dissabte de 17 a 21 h 

c/de la Cera 1 bis 08001 Barcelona 
Tel: 93 329 06 43 Fax:93 329 08 58 
ellokal@pangea.org 


AURZ? DE.OTR. acp. 


* Sostres de <PCadur, escaioCa 
i afumini 

' Motttures decoratives, 
enguixats 

' JiïCCaments tèrmics, acústics 
i ignífues 

' !Mo6Ces a mida de guix 
i píadur 

' <Rçformes en generaí 

C/Moianès. 48. 08014 Barcelona 
Tel /fax 93431 53 21 
www.aurodecor.com 
info@aurodecor.com 

Lliure 


DEMANEU HORA 

Plaça D’Osca 7-11 Local 4 
08014 BARCELONA 

Tel. 93 298 83 35 




- DISTRIBUCIÓ PRODUCTES ECOLÒGICS 
I DE COMERÇ JUST 

- COOPERATIVA AUTOGESTIONÀRIA 

- ECONOMIA SOCIAL ALTERNATIVA 


d. Avila, 71-75 àtic 
08005 Barcelona 

Tel: 93.485.5596 Fax: 93 485.5609 
monverd@retemail.es 

Recollida de firmes pel dret de vot a Salt. DIRECTA GIRONA 


Dret de vot per 
a tothom 


En les passades eleccions, un 
10% de la població catalana 
no va poder exercir el seu dret 
de vot per escollir els seus 
representants polítics. Viuen 
aquí, treballen, paguen els 
impostos, però no poden votar 
perquè no disposen de la 
nacionalitat espanyola. Per 
contra, la població immigrada 


Passades les eleccions, parlem 
amb Nadia Harou, farmacèu¬ 
tica d'origen amazigh que tre¬ 
balla en una farmàcia al carrer 
de Sants. Com molts immi¬ 
grants, treballa, paga rigorosa¬ 
ment els impostos i té les 
seves obligacions com a ciuta¬ 
dana, pero no té un dret tan 
bàsic com el dret de vot. 

Bernat Costa 

Sants 


Quant temps fa que ets aquí? 

Fa gairebé dos anys que vaig arribar a 
Sants, i en fa 14 en total que visc a l’Es- 
tat espanyol. 

En quina situació et trobes? Pots 
votar? Quins tràmits i quant de 
temps et queda per poder-ho fer? 

Estic amb un permís de residència i tre¬ 
ball desde fa tres anys, els altres 11 he 


és un dels temes estrella de la 
campanya electoral. 

Sònia Serbià i Vidal 

Des de l’any 2002, la Comissió pels 
Drets Socials i Polítics de la Coordinado¬ 
ra d’ONG Solidàries de les comarques 
gironines i l’Alt Maresme treballa per 
exigir el dret a la participació política de 
la població immigrada. Es vol posar de 
manifest que l’Estat espanyol no permet 
el dret de vot a moltes persones que 


estat amb permís d’estada i estudi, ja 
que vaig venir a l’Estat espanyol per es¬ 
tudiar. Aquest permís no em permet 
votar. Per poder votar he d’obtenir la 
nacionalitat espanyola, i per a aquest 
tràmit he d’haver-hi estat 10 anys amb 
permís de treball (com a africana que 
sóc). Per tant, em queden set anys (més 
el temps que triguin els tràmits de la 
nacionalitat, que són llargs) per poder 
votar. Els 11 anys que vaig residir amb 
permís d’estudi no compten per als càl¬ 
culs de la nacionalitat (els 10 anys). 

Què et fa sentir aquesta situació? 
Voldries poder votar? 

Impotència. Si pogués votar, m’hauria 
de plantejar a qui votar o si vull votar, 
pero és molt diferent el fet que ni tan 
sols tinguis l’opció d’escollir. Em sem¬ 
bla una situació molt injusta, ja que 
compleixo amb les obligacions com a 
ciutadana, pero no puc exercir el meu 
dret de vot. 

Votes al teu país d’origen? Per què? 

No, ja que vaig marxar del meu país 


viuen i treballen en la nostra societat, 
element fonamental de la democràcia. 

De la mateixa manera que aquestes 
persones nouvingudes han de complir 


sent menor d’edat. A més, el vot en el 
meu país d’origen el veig inútil a causa 
del sistema polític que hi ha establert. 

Creus que les persones que po¬ 
den votar són conscients del teu 
‘estatus’? 

No. Les persones del meu entorn se 
sorprenen de la meva situació. La gran 
majoria de ciutadants no són cons¬ 
cients d’aquesta realitat. Crec que això 
és degut al fet que els anys de residèn¬ 
cia necessaris per obtenir la nacionali¬ 
tat depenen del pais d’origen. 

Com has viscut aquestes últimes 
eleccions, tan marcades per la 
immigració? 

És estrany que parlin tant de tu i que, 
en canvi, no tinguis cap manera de re¬ 
batre els arguments, ni amb discursos 
ni en forma de vots, per mostrar el teu 
rebuig o la teva indignació. No em sem¬ 
bla un tema apropiat per debatre en 
una campanya electoral. Ha estat molt 
demagògic, pero sembla que tot si val 
per guanyar uns vots. 


amb una sèrie de deures com la resta 
de la ciutadania, han de poder gaudir 
dels mateixos drets. En aquest sentit, es 
treballa perquè s’incorpori un concep¬ 
te més ampli i plural de la ciutadania, 
que deixi de banda les discriminacions 
per raó d’origen, i que es tingui en 
compte algunes experiències europees 
com la de Bèlgica i Noruega, on aques¬ 
ta participació política ja és una fet. Cal 
posar en coneixement de la societat 
que ja existeixen altres països europeus 
on aquesta participació política ja és 
realitat. 

S’han organitzat recollides de signa¬ 
tures, s’han presentat mocions als ajun¬ 
taments de les comarques gironines, 
s’han fet actes de sensibilització al car¬ 
rer (manifestacions reivindicatives i tau¬ 
les amb urnes simbòliques), s’ha portat 
el debat a les formacions polítiques que 
es presenten a les diferents cites electo¬ 
rals (taules rodones i xerrades informa¬ 
tives) i, a través dels mitjans de comuni¬ 
cació, s’ha promogut el debat i la refle¬ 
xió de la ciutadania. 

De cara als comicis del mes de març, 
es va posar en marxa una campanya en 
la qual es convidava la ciutadania a ar¬ 
gumentar públicament el seu suport al 
dret de vot. La invitació es va estendre 
a personalitats de diversos àmbits pro¬ 
fessionals -antropòlegs, músics, educa¬ 
dors, científics, periodistes, fotògrafs, 
artistes, etc- i polítics, disposats a de¬ 
nunciar aquesta mancança del nostre 
sistema democràtic. 


Més informació a: 
www.solidaries.org/dretavot 


LA BORDETA, 
MON AMOUà 


TMB menteix, 
volia 

especular 
fent pisos a 
Can Vies 

Comissió de Veïns de La Bordeta 

El 23 de gener passat, la vigília 
del judici contra Can Vies, Trans¬ 
ports Metropolitans de Barcelona 
(TMB), va treure un comunicat 
on esmentava que «és rotunda¬ 
ment fals que hi hagi cap projec¬ 
te per construir [en els terrenys 
que ocupa Can Vies] pisos de lu¬ 
xe ni de cap altra mena. No hi ha, 
per tant, cap “operació especula¬ 
tiva” al darrere de la demanda». 

Bé, per al general coneixe¬ 
ment del veïnat de Sants, la Co¬ 
missió de Veïns de la Bordeta vol 
manifestar públicament en 
aquesta columna de la burxa que 
ha estat present en reunions amb 
el Districte, amb l’extinent d’al¬ 
calde Xavier Casas i amb tècnics 
de Planejament i de Barcelona 
Regional on se’ns han presentat 
plànols del PMU (Projecte de mo¬ 
dificació urbana) que afectava 
aquest espai i manifestem que 
aquest projecte planejava aixe¬ 
car-hi un edifici de pisos de plan¬ 
ta baixa més quatre, entre altres 
construccions. 

Mai en trobades posteriors 
s’ha manifestat cap canvi al res¬ 
pecte i, si tenim en compte que 
la postura dels veïns ha estat 
sempre contrària tant al desnona- 
ment del centre social Can Vies 
com a aquest PMU, ens sorpen- 
dria molt un canvi posterior del 
planejament. 

Així doncs, o ens amaguen in¬ 
formació o TMB -igual com està 
fent amb la vaga de conductors- 
menteix deliberadament. De tota 
manera, els prenem la paraula i 
ens oposarem frontalment a 
qualsevol intent d’edificar en 
aquest espai. 



«Fa 14 anys que visc aquí i 
no tinc dret de vot» 

Nadia Harou 

Farmacèutica del barri de Sants 



la Burxa* 

FEM 10 ANYS! 

Sopar d’aniversari de LA BURXA: 

Dissabte 19 d’abril 

Centre Social de Sants a les 21 hores 

Cultura 


si decreixem? 



Jocs amb materials de recuperació. INÉS DE FEZ 


El dissabte 15 de març el 
carrer de Sants estava, com de 
costum, ple de gent consumint 
compulsivament. Alhora, a 
Cotxeres hi havia un centenar 
de persones que es pararen a 
reflexionar sobre com canviar 
aquesta realitat tot decreixent. 

Inés de Fez 

Sants 


Sota el lema «Estratègies de transforma¬ 
ció social: i si decreixem?» es va fer la Fi¬ 
ra de Sensibilització per la Transforma¬ 
ció Social que organitza REDS (Red Eu¬ 
ropea de Dialogo Social), una xarxa de 
coordinació i suport al món associatiu. 
Hi col·laboraren la RAI (Recursos d’Ani¬ 


mació Intercultural) i l’Entesa pel De¬ 
creixement. 

El decreixement és un concepte pro¬ 
vocació, nascut per desmuntar els dog¬ 
mes capitalistes del creixement econò¬ 
mic infinit, accelerador de l’esgotament 
dels recursos. Decréixer significa viure 
millor amb menys, tot desmaterialitzant 
la felicitat. 

Ja abans d’entrar a Cotxeres s’adver¬ 
tia un ambient diferent: una exposició 
de jocs amb materials de recuperació, 
que va fer les delícies dels més petits (i 
d’algun gran), preparava l’entrada del 
visitant a Cotxeres. A dins, un mercat 
d’art reciclat, amb bosses de vinil, arra¬ 
cades de xapes, figuretes de filferro... i 
un bar on es venia cervesa artesana del 
Montseny. 

Tot això va ser amanit amb unes acti¬ 
vitats ben interessants: el passi del re¬ 


portatge Consumint el planeta, una 
taula rodona sobre la filosofia del de¬ 
creixement, la presentació d’experièn¬ 
cies pràctiques de decreixement (els 
Transition Towns ), tallers debat al vol¬ 
tant de les possibilitats d’aplicar-ho a es¬ 
cala municipal, un concert de la fanfàr¬ 
ria Gadjo i, com a acte de cloenda, l’o¬ 
bra de teatre No et consumeixis, a 
càrrec de la companyia Xucrut. 

I mentrestant la marxa «Temps de re¬ 
voltes, posem en marxa el decreixe¬ 
ment» continua voltant les comarques. 
La propera parada és al Pirineu lleidatà, 
i estigueu-hi atentes perquè a finals de 
maig arriba a Sants! 


Més informació: 
www.decreixement.net, 
www. tem psdere-vo Ites. cat 


2.000 persones a la calçotada 


El primer diumenge de març 
es va celebrar a la plaça de 
Sants la XXI Calçotada del 
Casal Independentista de Sants 
Jaume Compte. 

Anna V. 

Sants 


Aquest any es van repartir 10.000 cal¬ 
çots i es va arribar a xifres rècords de 
participació. Unes 2.000 persones van 
gaudir -a part dels calçots acompa¬ 
nyats de la botifarra, el pa amb tomà¬ 
quet i la indiscutible salsa de calçots- 
de les actuacions dels bastoners i ge- 
ganters de Sants, així com de la música 
del conjunt Belda i els Badabadocs. 


Perquè la calçotada, com cada any, 
pretenia ser molt més que un àpat; el 
seu objectiu era ser una manifestació 
viva de la cultura popular del nostre 
barri. Un objectiu que es va acomplir 
amb escreix, si tenim en compte que, 
com ja és habitual, va haver-hi partici¬ 
pants que es van quedar sense poder 
menjar calçots. 



«Les trobades de cinema 
són compartir un espa 
i un saber» 

Susana, Maria i Alícia 

Organitzadores de les projeccions i cambrera de Malea 


La Teteria Malea (Riego, 16) 
acull els dilluns unes troba¬ 
des per parlar de diversos 
temes a partir de projeccions 
pensades per l'Alícia, la 
Susana i la Mercè. 

Jordina Sànchez Amat 

Sants 


D’on va sorgir la idea de l’activitat? 
Susana: Ens agrada molt el cinema, en 
veiem des de fa molts anys, una de 
nosaltres ha estudiat cinema. Allò que 
ens ha dut a fer-ho han estat les ganes 
de compartir-ho. 

Alícia: En un altre espai hi vam fer un 
cicle sencer però vam deixar-ho; era un 
espai diferent, no hi venia tanta gent. 
S: No volíem abandonar la idea, hauria 
estat tancar la porta de la col·lectivitza¬ 
ció d’una activitat, tallar-nos les ales. 
No volia tornar a veure cinema en so¬ 
litud, vull continuar aquesta transcen¬ 
dència: això és gratuït, col·lectiu, té 
una intenció reflexiva. 

Com està anant? 

A: Fins ara bé, ha anat venint-hi més 
gent. Ens trobem aquí, xerrem (és 


bastant entre gent del barri), passem 
les projeccions i després fem una es¬ 
pècie de cine fòrum. Busquem temes 
concrets, que fins ara han estat les co¬ 
mèdies i les relacions pares-fills. 

I com encaixa l’activitat a Malea? 
Maria: Quan ens ho van venir a pro¬ 
posar ens va semblar molt bé. Ens co¬ 
neixem, hi ha confiança. De fet, quan 
es fa el cicle, nosaltres no ens fem 
càrrec de res. D’altra banda, la man¬ 
cança que nosaltres trobem en el rit¬ 
me que portem de feina amb la coo¬ 
perativa, fent les hores de cambrers, 
etc., ha fet que ens hem quedat sense 
poder realitzar la part cultural del do¬ 
ble projecte que és Malea. Teníem el 
local per donar sortida a una neces¬ 
sitat que tenien elles d’un espai, i 
també a una de nostra, de ser més que 
un bar. Això ho anirem millorant amb 
el temps, a mesura que surtin més 
propostes. 

El mes de juliol farem tres anys. No 
em sento només treballant de cam¬ 
brera fent en un projecte cooperatiu i 
una gestió d’una empresa, sinó que és 
un espai que serveix de més coses. 

A: Aquesta activitat no té sentit comer¬ 
cial i econòmic. És compartir un espai, 
un saber i una activitat. 


El mostrador 


C atalunya és la segona regió 
d’Europa amb més exten¬ 
sió de cultius d’organismes 
genèticament modificats 
(OGM). Aquest fet compor¬ 
ta molts efectes no desitjats per al con¬ 
junt de la població, imposats per les 
multinacionals amb la complicitat de la 
classe política. El cultiu d’OGM al terri¬ 
tori català comporta perills sobre la sa¬ 
lut del consumidor, ja que poden incre¬ 
mentar la resistència als antibiòtics, aug¬ 
mentar les al·lèrgies en la població i 
recombinar-se amb virus, tot generant 
noves malalties. El seu cultiu també im¬ 
plica perills en el medi i la biodiversitat, 
ja que pot contaminar espècies silves¬ 
tres o conreades, com la varietat local 
de blat de moro català, que ja ha des¬ 
aparegut. Els OGM impedeixen a la pa- 


Iniciativa 
legislativa 
popular de 
Som lo que 
sembrem 


Cooperativa Germinal 


gesia els cultius ecològics per contami¬ 
nació genètica, impossibiliten la rama¬ 
deria ecològica per contaminació dels 
pinsos, i prohibeixen la producció de 
llavors (patentades per les multinacio¬ 
nals). Per últim, els OGM suposen un 
greuge per al consumidor, al qual es pri¬ 
va del dret d’escollir si vol consumir-los, 
amb una normativa d’etiquetatge dels 
productes que n’oculta la presència. 

Per tots aquests motius s’ha engegat 
una iniciativa popular legislativa (ILP), 
promoguda pel col·lectiu Som lo que 
sembrem. Una ILP és una eina de parti¬ 
cipació de la ciutadania (Llei 1/2006) 
prevista pel nou Estatut d’autonomia, 
que permet a la ciutadania proposar 
una llei perquè sigui discutida al Parla¬ 
ment (prèvia recollida de 50.000 signa¬ 
tures en 120 dies). 


La proposta de Som lo que sembrem 
exigeix activar el principi de precaució 
davant el risc sanitari i ambiental, garan¬ 
tir el dret d’escollir el consum d’OGM, 
garantir el dret dels agricultors a optar 
per la producció ecològica i protegir el 
patrimoni cultural i biològic català. Re¬ 
collint totes aquestes voluntats s’ha re- 



SEMBREM 


dactat una Proposició de llei que dema¬ 
na que es declari Catalunya zona lliure 
de transgènics, que es prohibeixi el cul¬ 
tiu d’OGM al territori, que s’imposi un 
etiquetatge clar i que s’investiguin amb 
rigor i objectivitat els efectes dels OGM 
sobre la salut, sobre els ecosistemes i en 
l’àmbit socioeconòmic. 

La recollida de signatures ja ha co¬ 
mençat. Des d’aquestes línies us 
animem a signar per aquesta iniciativa 
legislativa popular per una Catalunya 
lliure de transgènics! Podeu firmar atan- 
sant-vos al Centre Social de Sants, Ger¬ 
minal, l’Espai Obert, la Teteria Malea, el 
Terra d’Escudella o la llibreria La Ciutat 
Invisible. 


Més informació: 
www.somloquesembrem.org 





























Abril de 2008 - la Burxa 4 '-11 


Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



.cxruiSA L 

ENDERROCA 


/M'¬ 


Capçalera d’una manifestació en defensa del barri de la Barceloneta convocada pel col·lectiu Miles de Viviendas. ARCKETIPO 


La Barceloneta: un 
barri popular en lluita 


El febrer de 2007 s'aprovà el 
«pla dels ascensors» a la 
Barceloneta. Aquest pla con¬ 
sisteix a posar ascensors a les 
finques eliminant un pis per 
planta d'un de cada tres edifi¬ 
cis, sense que molts dels resi¬ 
dents tinguin dret a decidir-ho 
i de manera que es veuen 
obligats a abandonar el barri 
en contra de la seva voluntat. 

Carolina* 

Barceloneta 


«No pot ser que els pobres visquin da¬ 
vant la mar». Sota aquesta premissa, 
però amb l’excusa dels problemes de 
mobilitat de la gent gran, l’Ajuntament 
de Barcelona elabora la modificació 
del PGM per a la Barceloneta. Amb la 
lliçó apresa d’altres reformes a Ciutat 
Vella (el barri Xino o el Forat de la Ver¬ 
gonya), el pla s’elabora en silenci i sen¬ 
se participació ni informació al veïnat. 


Per això, durant la primavera del 
2005, quan les dones de l’associació de 
veïns de l’Òstia s’assabentaren -quasi 
per casualitat- que hi havia una refor¬ 
ma prevista al barri, van sortir al carrer 
megàfon en mà per convocar una as¬ 
semblea de barri. Aquesta assemblea va 
aplegar unes 400 persones que ompli¬ 
ren l’església de Sant Miquel, cons¬ 
cients que una reforma feta a les seves 
esquenes no pot amagar cap altra cosa 
que l’elitització d’un barri tradicional¬ 
ment popular i que Barcelona acaba de 
descobrir que està situat davant la plat¬ 
ja. Aquesta assemblea suposà el naixe¬ 
ment de la Plataforma d’Afectats en De¬ 
fensa de la Barceloneta. El més impor¬ 
tant d’aquella assemblea, però, no va 
ser la ràbia de saber-se col·lectivament 
pobres (expulsables per no rendibles, 
en definitva), sinó que va servir per de¬ 
mostrar que hi ha un teixit social que 
funciona: la gent es coneix, sap qui és 
el veí o la veïna del davant. 

L’ESTRATÈGIA DE L’AJUNTAMENT 

L’Ajuntament ja sabia que davant 
aquest coneixement mutu no podia 


presentar-se com a «l’enemic». Així 
doncs, començà a elaborar dues estra¬ 
tègies per minar i desarticular aques¬ 
tes bones relacions de veïnatge. La 
primera està continguda dins el ma¬ 
teix pla: seran el 50%+1 dels propie¬ 
taris dels terrenys de les tres finques 
on s’hagi de posar l’ascensor els que 
decideixin si en aquestes tres finques 
s’hi instal·la l’ascensor o no. És a dir, 
com més propietat tinc, més poder de 
decisió acumulo. No fa falta ni expli¬ 
car, doncs, per què en el darrer any 
han aparegut 10 immobiliàries noves 
al barri. Aquesta mesura també acon¬ 
seguirà que els petits propietaris, 
veïns de tota la vida, es barallin entre 
ells i, a més, no dóna veu ni vot als in¬ 
quilins (el 50% dels residents). 

La segona de les estratègies no està 
pròpiament elaborada, però respon a 
aquell misteriós moviment astral que 
s’ha repetit en molts barris que estan 
a punt de reformar-se: la conjunció 
dels interessos de l’Ajuntament i de 
l’associació de veïns «oficial». Amb l’a¬ 
greujant que aquesta última es troba 
fortament vinculada al Port de Barce¬ 


lona; un poder fàctic dins del barri no 
només pel seu gran poder econòmic, 
sinó també perquè encara hi ha molta 
gent a la Barceloneta que treballa o 
vol treballar al port. 

EL TRIANGLE DELS INTERESSOS 

Aquest triangle associació de veïns 
«oficial» - Port de Barcelona - Ajunta¬ 
ment fa la seva demostració d’interes¬ 
sos comuns més arrogant amb el des¬ 
allotjament i enderrocament del CSO 
Miles de Viviendas. La combinació de 
coneixements de la gent del barri con¬ 
trària a la reforma i del col·lectiu de 
Miles de Viviendas havia fet que, des 
del mes de febrer, la protesta contra el 
pla hagués començat a fer trontollar 
la legitimitat d’aplicar-lo. 

Poc abans de l’aprovació del pla es 
van convocar cacerolades cada dia i, 
posteriorment a l’aprovació, manifes¬ 
tacions diàries. La manifestació més 
gran, però, fou la de dia 9 de març en 
la qual hi participaren 500 veïns i veï¬ 
nes. Tot plegat es complentava amb 
una paradeta d’informació que s’ins¬ 
tal·lava cada dissabte al mercat. 

Per a ells, això era inadmissible. 
L’intent de càstig que suposà l’ender¬ 
rocament de Miles de Viviendas i al¬ 
tres aspectes relacionats amb proble¬ 
màtiques de la resta del districte, van 
obligar el PSC a canviar la cara del seu 
regidor de Ciutat Vella després de les 
municipals del 2007. La nova regido¬ 
ra, Itziar Gonzàlez, és una tècnica «ex¬ 
perta» en participació que té les mans 
lligades per immobiliàries, promoto¬ 
res i pel Port de Barcelona, així com 
pel mateix PSC que l’ha col·locat allà 
on s’ha d’apagar un foc. 

El dret a participar, però, no pot 
ser concedit per una regidora, sinó 
que es construeix des de baix, fent pa¬ 
lès el conflicte polític i d’interessos 
existents entre la voluntat d’elititzar el 
barri i el dret de romandre-hi. Per ai¬ 
xò, en l’últim any, el treball principal 
de la Plataforma i el barri de l’Òstia ha 
estat iniciar un procés de participació 
autoorganitzat, que va començar el 
cap de setmana del 29 i 30 de març i 
que va comptar amb la participació de 
500 veïns i veïnes. En l’última sessió 
participativa de l’Ajuntament hi havia 
80 persones. La lluita per la Barcelo¬ 
neta, doncs, encara no està decidida. 


*Membre de la Plataforma 
d’Afectats en Defensa de la 
Barceloneta 


Del policia 
lladre... 


La Policia Nacio¬ 
nal s’ha vist obli¬ 
gada a treure a 
la llum, per tal 
de netejar la 
imatge d’aquest 
cos, el cas d’un 
agent que robava 
als detinguts. 


...al Robin Hood de 
l'habitatge 


José Moreno és un 
promotor immobi¬ 
liari que, a dife¬ 
rència dels seu 
col·legues, ven els 
pisos gairebé a 
preu de cost, fet 
que el converteix 
en un lladre bo. 




SOLIDARITAT 


Perill: 

Mossos a la 
Universitat 

4 de març: una càrrega dels Mos¬ 
sos d’Esquadra desallotjava violen¬ 
tament un grup d’estudiants, tan¬ 
cats a la Facultat de Lletres de la 
Universitat Autònoma de Barcelo¬ 
na (UAB) contra l’aplicació del Pro¬ 
cés de Bolonya. La càrrega, que va 
ferir diversos estudiants, es va fer 
amb els llums apagats perquè els 
mitjans de comunicació no pogues¬ 
sin prendre imatges de la despro¬ 
porcionada actuació. 

El fet que els estudiants denun¬ 
cien com a més greu és que l’actua¬ 
ció policial es va dur a terme sota 
l’autorització del rectorat. Assenya¬ 
len que aquesta decisió mostra una 
absoluta manca de voluntat de dià¬ 
leg de l’equip de govern de la UAB 
i que, des de la visita de José Maria 
Aznar l’any 1999, la policia no ha¬ 
via entrat al campus de Bellaterra. 
Aleshores, el Rectorat es va oposar 
a la decisió policial i PSC, ICV i ERC 
la van condemnar i van dir que re¬ 
cordava les càrregues durant la dic¬ 
tadura franquista. Avui, tots tres 
partits estan al govern de la Gene¬ 
ralitat que comanda els Mossos 
d’Esquadra. 


Fes-te amic o amiga de 

la Burxa* 

Les subscripcions a la Burxa acompliran dos 
objectius: fer-la arribar allà on la seva 
distribució no arriba i contribuir 
econòmicament al seu manteniment. 

Es pot fer de diverses maneres: mitjançant 
correu convencional, per domiciliació 
bancària o manualment (pots deixar-ho al 
Terra d'Escudella, c/ Premià, 20). 

Així que ja saps! 


Nom_ 

Cognoms_ 

Carrer i número_ 

Codi Postal_Població. 

Telèfon_DNI_ 


Vull rebre la burxa a casa □ 


Amic/amiga de 


Col·laboració 

LA BURXA 


anual amb 

3 euros/mes 


LA BURXA 

□ 


□ 

5 euros/mes 

(36 euros l’any) 


(60 euros l’any) 


Aportacions 
voluntàries a 

LA BURXA 

_euros 

(escriviu amb 
claretat) 


DOMICILIACIÓ BANCÀRIA 


Caixa/Banc 

Nom del titular 

CODI ENTITAT 

□ □□□ 

CODI SUCURSAL 

□ □□□ 

CODI SEGURETAT 

□ □ 

NÚM DE COMPTE 

□□□□□□□□□□ 

Es prega que entregueu fins a nova ordre els rebuts que pre¬ 
sentar à LA BURXA 

Data 

Signatura 

redacció que es troba cada dilluns al vespre al CSA 
Can Vies 

(c. Jocs Florals, 42) 

Aquesta publicació té una llicència 
CREATIVE COMMONS RECONEIXEMENT- 
NO COMERCIAL-SENSE OBRA DERIVADA. 



En aquesta BURXA hi han col·laborat: 

Gemma Parera Àlvarez, Guillem Sànchez i Barrull, Pau 
Canela, Soto, Bernat Costa, Jordina i Laia Sànchez 
Amat, Carme Roselló, Ester Rams, Anna Farré, Helena 
Olcina i Amigo, Yolanda, Irene Jaume, Anna V., Marc, 
Miquel Darnés, Agus Giralt, Marta Devesa, Albert 
Garcia, Casal Independentista de Sants, Comissió de 
Veïns de la Bordeta, Assemblea de Can Vies, 
Cooperativa Germinal, Ferran Aguiló, Marti, Lancelot, 
Ivan Miró, Sònia Sebià i Vidal, Inés de Fez, Roger 
Sànchez Amat, Natàlia Ramos i Carolina. 


JORDI-JOAN 
ALSINA I CANUDAS: 

«La cultura 
popular depèn 
massa de les 
administracions» 


El Jordi ens rep a la rebotiga 
de la cansaladeria que regenta 
al carrer Canalejas. Molt afa¬ 
ble, presenta plena disponibili¬ 
tat a fer-nos cinc cèntims del 
seu llibre Gastronomia, festes i 
tradicions a Catalunya 
(Morales i Torres Editores), 
publicat a finals del passat any. 
Apassionat de les tradicions, 
ha anat recollint informació, i 
ara ha decidit deixar-ne 
constància escrita «perquè 
algú ho pugui aprofitar». 

Roger Sànchez Amat 

Sants 


Al llibre fas una repassada del ca¬ 
lendari tradicional del país, però 
t’esplaies significativament amb 
el Carnestoltes. A què es deu? 

Em faltaria el doble de pàgines per 
parlar-ne. M’encanta. Passat l’hivern, 
la vida social es desperta per Carnes¬ 
toltes. És l’únic moment que et pots 
fotre del poder establert. Per això estic 
tan en contra que se subvencioni el 
Carnaval. I a la rua la gent no s’ha de 
disfressar per guanyar el premi, sinó 
per criticar el que no va bé. El model 
que vam recuperar al barri després de 
la dictadura està basat en un jurat po¬ 
pular format per un membre de cada 
comparsa, i existeix la comparsa nú¬ 
mero 100, formada per la gent del po¬ 
ble. Aquí al carrer fem un ranxo del 


qual repartim més de 1.000 racions. 
Aquest àpat comunitari servia antiga¬ 
ment per agafar forces per als dies de 
gresca. 

«El Carnestoltes 
és l'únic 
moment que et 
pots fotre del 
poder establert» 

Les pàgines del llibre estan farci¬ 
des de referents religiosos, tot i 
que destaques el caràcter pagà de 
molts dels costums descrits. 

Hem estat un país en el qual la religió 
ha entrat a cop de creu. Compte! Sóc 
creient, però crític. Però cal dir que 
l’Església ha adoptat nombrosos cos¬ 
tums pagans i els ha fet seus. Per 
exemple, les festes majors d’estiu, de¬ 
dicades a un sant, coincideixen amb el 
moment de la collita, motiu d’esplèn¬ 
dides celebracions. O la Quaresma, 
instaurada el mateix moment en què 
els pagesos desdejunaven per tal de 
posar-se en forma després de la inacti¬ 
vitat hivernal i encarar així les feines 
agrícoles primaverals. 

A vegades, el manteniment i la 
recuperació de les tradicions s’ha 
considerat reaccionari. Què 
n’opines? 

Hi ha realment el que jo anomeno 
búnquer senyereta. Es pensen que te¬ 


nen els valors tradicionals del nostre 
país, els costa entendre que hi hagi im¬ 
migrants dins de colles castelleres o de 
grallers. Creuen que el fet d’haver fún- 
dat o participat en els cors de Clavé, 
en alguna colla sardanista o gegantera 
els dóna dret sobre la resta, evitant so¬ 
vint el desenvolupament d’un altre 
model social o cultural. Ara bé, cal te¬ 
nir clar que mantenir la cultura és el 
més important que tenim per defensar 
la nostra identitat. 

«Cal dir que 
l'Església ha 
adoptat 
nombrosos 
costums pagans 
i els ha fet seus» 


De la vessant reivindicativa del 
llibre, en destacaríem l’al·legat 
que fas en favor del petit comerç. 

Defenso el petit comerç davant els 
grans magatzems, no perquè siguin 
grans magatzems, sinó per la políti¬ 
ca salvatge que s’hi duu a terme. A 
vegades en aquests comerços s’ex¬ 
ploten treballadors per la comoditat 
d’altres treballadors, per exemple, 
dels nouvinguts, que treballen mas¬ 
sa hores, en festius... D’altra banda, 
ha desaparegut la figura de l’apre¬ 
nent, aquell que vol aprendre tot un 
ofici. El comerç tradicional, si té una 
o dues persones treballant-hi, trac¬ 
tarà de cuidar-les, de tenir-les asse¬ 
gurades, formades. A més, cal recor¬ 
dar que la divisió comarcal catalana 
es basa en els mercats. D’altra ban¬ 
da, la globalització que patim ara ja 
la vam denunciar quan van entrar 
els grans centres comercials estran¬ 
gers que, en pro de la competitivi¬ 
tat, van aixafar sense miraments el 
petit comerç. 


«Defenso el petit 
comerç davant els 
grans magatzems 
per la política 
salvatge que s’hi 
duu a terme» 

Com a casteller, i per acabar, fes 
una breu anàlisi de la cultura 
popular al país. 

La cultura popular sempre serà molt 
difícil de mantenir perquè és cara. 
Agradi o no, la cultura es manté grà¬ 
cies a les administracions, amb aju¬ 
des, subvencions... Però no és bo 
dependre’n tant. A vegades no es fa 
el que es voldria. El millor seria que 
no s’hagués de demanar res. Com? 
No ho sé. L’altre gran enemic de la 
cultura és la comoditat. 



Jordi-Joan Alsinaregenta una cansalederia i ha escrit un llibre sobre la gastronomia, les festes i tradicions a Catalunya. ROGER 

Agenda 


[CADA DILLUNS | 21.30] 



CINE PREPARANT EL 1R DE MAIG 


6 d'abril: Recursos humans 
13 d'abril: Que verde era mi 
valle 

20 d'abril: La suerte dormida 


27 d'abril: La cuadrilla 

[CSA CAN VIES] 


[DIMARTS 1 18 D’ABRIL | 19.30] 


IK I zN lALLbn KbPbNSblVI 

LA SALUT AL BARRI’ 

Amb la dinamització de Pedro 
Gallo, sociòleg de la salut, i de 
Marta Goya, metgessa 
comunitària i de família. 

[CSA CAN VIES] 


‘SENTIMENT, COMPROMÍS I ACCIÓ’ 


Passi del documental dels 15 
anys de Ràbia Positiva. 

[VIDEOCLUB PIM PAM FILMS] 


[DIVENDRES 25 D’ABRIL] 


PER UN AVORTAMENT LLIURE 

Vídeo i xerrada a càrrec de 
Negres Tempestes i JAG. 

[CSA CAN VIES] 



18.30 Cercavila 
20.00 Concert 

[CARRERS BADAIVCASTERÀS] 


[ CAN VIES Jocs Florals, 42 CENTRE SOCIAL DE SANTS Olzinelles, 30 ] [ CASAL INDEPENDENTISTA Premià, 31 ] [ ESPAI OBERT Violant d’Hongria, 71 ] LA CIUTAT INVISIBLE Riego, 35 ] TERRA D’ESCUDELLA Premià, 20 ] 
[ TETERIA MALEA Riego, 16 ] [ PIM PAM FILMS Valladolid, 25 ] CASTELLERS DE SANTS Vallespir, 28 www.borinots.cat ] [ DIABLES DE SANTS www.diablesdesants. org ] [ ATENEU LLIBERTARI Maria Victòria, 10 ] 







































